Source: https://www.riigiteataja.ee/akt/422062018016
Timestamp: 2020-08-15 20:31:08+00:00
Document Index: 3049995

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 13', '§ 15', '§ 2', '§ 3', '§ 6', '§ 3', '§ 4', '§ 5', '§ 6', '§ 3', '§ 7']

§ 2 Korruptsioonijuhtumist teavitamise kohustus
§ 3 Huvide deklareerimise kohustus
§ 4 Seotud isikute andmete esitamise kohustus
§ 5 Registrile alusandmete esitamine
§ 6 Deklaratsiooni kontrollimine
§ 7 Vallavanema ülesanded
RT IV, 22.06.2018, 16
Vastu võetud 13.06.2018 nr 38
Määrus kehtestatakse korruptsioonivastase seaduse § 13 lõike 1 punkti 2 ning § 15 lõike 2 punkti 1 alusel.
Määrus täpsustab korruptsiooni ennetamise korraldust Võru vallas, sealhulgas määrab kindlaks huvide deklaratsiooni (edaspidi deklaratsioon) esitama kohustatud isikud (edaspidi deklarandid) ning deklaratsioonide kontrollimise komisjoni koosseisu.
§ 2. Korruptsioonijuhtumist teavitamise kohustus
Ametiisik on kohustatud viivitamata teavitama vallavolikogu esimeest või vallavanemat suuliselt või kirjalikult talle teatavaks saanud korruptsioonivastase seaduse (edaspidi KVS) § 3 lõikes 1 sätestatud keelu rikkumisest või muust korruptsioonijuhtumist. Vastavalt KVS § 6 lõigetele 2 ja 3 tagatakse teavitamise fakti konfidentsiaalsus.
§ 3. Huvide deklareerimise kohustus
(1) Deklaratsiooni on kohustatud esitama vallavolikogu ja vallavalitsuse liige.
(2) Deklaratsioon esitatakse nelja kuu jooksul ametisse asumisest või deklaratsiooni kohustuse tekkimisest arvates ning edaspidi iga aasta 31. maiks deklaratsioonide registrile. Kalendriaasta jooksul ei pea deklarant esitama rohkem kui ühe deklaratsiooni ka juhul, kui ta asub uuele ametikohale.
§ 4. Seotud isikute andmete esitamise kohustus
(1) Korruptsioonivastase seaduse tähenduses seotud isikute andmeid on kohustatud esitama vallavolikogu liige, vallavalitsuse liige, vallavalitsuse hallatavate asutuste juhid ning KOV valitseva mõju all olevate sihtasutuste, MTÜ-de ja äriühingute juhatuse ja nõukogu liikmed.
(2) Seotud isikute andmed esitatakse finantsosakonna juhatajale iga aasta 31. märtsiks.
(3) Isikut teavitatakse viivitamata andmete esitamise kohustusest vastava kohustuse tekkimisel. Teavitamise tagab finantsosakonna juhataja.
(4) Seotud isikute andmed tuleb esitada käesoleva määruse lisana kehtestatud vormil.
§ 5. Registrile alusandmete esitamine
(1) Alusandmed deklarantide kohta esitab deklaratsioonide registrile vallasekretär.
§ 6. Deklaratsiooni kontrollimine
(1) Deklaratsiooni kontrollitakse vajadusel või süüteokahtluse korral.
(2) Deklaratsioone kontrollib komisjon, kuhu kuuluvad Võru Vallavolikogu revisjonikomisjoni esimees ja revisjonikomisjoni liikmed.
(3) Käesoleva paragrahvi lõikes 2 nimetatud isikutel on õigus kontrollida kõigi käesoleva määruse § 3 lõikes 1 nimetatud deklarantide deklaratsioone.
(4) Deklaratsiooni kontrollival komisjoniliikmel on õigus:
1) nõuda deklarandilt ja kolmandalt isikult selgitusi deklaratsiooni sisu, deklaratsiooni esitamise tähtaja eiramise või deklaratsiooni esitamata jätmise põhjuste kohta;
(5) Deklaratsiooni kontrolliv komisjoni liige protokollib käesoleva paragrahvi lõikes 4 nimetatud kontrolltoimingud ning teavitab deklaranti ja registri pidajat deklaratsiooni kontrollimisest ja läbi viidud kontrolltoimingutest.
(6) Juhul kui ametisiku deklaratsiooni kontrollimise tulemusel on tekkinud süüteokahtlus, teavitab deklaratsiooni kontrolliv komisjoni liige viivitamatult vallavolikogu esimeest, kes edastab süüteokahtluse korral deklaratsiooni kontrollimise materjalid prokuratuurile või kohtuvälisele menetlejale.
§ 7. Vallavanema ülesanded
Vallavanem koordineerib korruptsiooniennetust vallavalitsuses ning vallavalitsuse hallatavates asutustes ja tagab:
4) arvestuse pidamise ametiasutuse ametnike tegelemise üle avaliku teenistuse seaduses nimetatud kõrvaltegevustega, samuti kontrolli avaliku teenistuse seaduses kehtestatud keeldude järgimise üle.
(1) Vastseliina Vallavolikogu 26.02.2014. a määrus nr 5 „Korruptsioonivastase seaduse rakendamise kord” tunnistatakse kehtetuks.
(2) Orava Vallavolikogu 26. märtsi 2014. a määrus nr 7 „Korruptsioonivastase seaduse rakendamine” tunnistatakse kehtetuks.
Aare Hollo
Lisa Seotud isikute andmed